สอบถามหน่อยค่ะ พอดีเมื่อวานวันที่2สค.62 ต้องกินยาคุมเม็ดที่10 แต่ยังเป็นเม็ดยาเก่าเม็ดที่9 เม็ดที่10จะกินตรงเวลา แต่ในขณะนั้นเมื่อเวลากลางวันได้มีอะไรกับแฟนค่ะแล้วหลั่งใน กลัวว่าจะท้อง แล้วพอถึงเวลากินยาคุมก็กินเม็ดที่10ไปค่ะ จะเสี่ยงท้องมั้ยคะแล้วต้องกินยาฉุกเฉินรึป่าวคะ (เริ่มกินยาคุมพรีม28แผงแรกค่ะกินวันแรกคือตอนมีปจด.วันที่2) แล้วกินได้9เม็ดแล้วปล่อยในยาคุมจะมีสิทธิ์คุมได้รึยังคะ กลัวเสี่ยงมากๆค่ะ แล้วต้องไปกินฉุกเฉินต่อรึป่าวคะ
สวัสดีค่ะ หากได้เริ่มทานยาคุมกำเนิดในวันที่ 2 นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ดังนั้น หากไม่ได้มีการลืมทานยา และทานยาตรงเวลาในแต่ละวัน การมีเพศสัมพันธ์ จึงมีโอกาสตั้งครรภ์น้อยกว่า 1% ค่ะ ดังนั้น จึงไม่ควรทานยาคุมฉุกเฉินเข้าไปโดยไม่จำเป็น เพราะยาคุมฉุกเฉินมีประสิทธิภาพที่ต่ำกว่ายาคุมกำเนิด จึงไม่ได้ไปช่วยเพิ่มประสิทธิภาพของยาคุมกำเนิด ในทางกลับกัน อาจทำให้ได้รับผลข้างเคียงโดยไม่จำเป็นค่ะ